ing wong urip dipun titeni,aketareng basa,katandha ing semu,semu becik semu ala,sayektine ana tingkah solah muni,katon amawa cahya.Aja sira amadhakken jalmi,amarentah kaya sato kewan,kebo sapi miwah iwen,aja sira prih weruh,kaya uwong pan ora ngerti,aja kaya si Soma,kebone pinukul,sebabe sinau maca,yen bisaa nora beda padha urip,mulane awewuda.(Pepali Ki Ageng Sela , R.M. Soetardi Soerjohoedojo.)Enggal-enggal iki kahanan Negara Indonesia gonjang-ganjing perkara kebo. Para demonstran nuntut marang pamarentah supaya prekara –prekara sing ndadekake sekeling atine rakyat lan masyarakat enggal dirampungake. Para demonstran angggone demo padha nggawa kewan. Ana sing nggawa tikus, pitik, bebek, wedhus, baya, cecak, lan sapanunggalane. Mung wae durung ana sing nggawa jerapah, gajah, kuda Nil, ula anaconda lan kewan-kewan sing gedhe sarta galak. Kewan-kewan mau didadekake symbol utawa perlambang kanggo wong-wong kang didadekake “ sasaran tembak”. Saliyane kewan ana uga nayaka (menteri) sing pasuryane digambari siyung. Bab iki kira-kira disengguh iku drakula, macan, apa raseksa sing medeni., mula perlu disingkirake. Sing paling rame nalika presiden dipadhakake (dilambangake) kebo. Kebone ditulisi Si BuYa. Banjur ana reaksi saka presiden, yen panjenengane nafsirake presiden di padhakake kebo, sing awake lemu ginuk-ginuk, klemar-klemer tur bodho. Sawise presiden paring reaksi, banjur tuwuh reaksi balik. Presiden ora kena angluh (mengeluh) , presiden ora nduweni hak kanggo tafsir tunggal, sing demo nduweni tafsir sing beda karo tafsire presiden ,lan liya-liyane . Pancene rakyat Indonesia saiki pancene pinter-pinter. Pinter ….. ngeles. Kira-kira apa sebabe presiden kagungan tafsir kaya mangkono ?Ing tembang ndhuwur iku nyritakake dhek jaman biyen ana wong jenenge